Itsasne Alzola Garamendi

Itsasne Alzola Garamendi (Zornotza, Bizkaia, 1997ko martxoaren 16a) biolin-jotzailea da.

 Bizitza 

 Musikari ibilbidea 
Hiru urterekin hasi zen biolina jotzen Maria Madruren gidaritzapean. Bilboko Juan Crisostomo de Arriaga Musika Kontserbatorioan jarraitu zuen, Maria Madrurekin eta Ainhoa Agudorekin ikasten, eta geroago Musikenen sartu zen. Bertan, biolinean espezializatu zen Aitzol Iturriagagoitiarekin. 2019an, bere gradua osatu eta graduondoko bat egin zuen Musikenen.

2020an, Bernan (Suitza) Master Performance baterako hautatu zuten, Tianwa Yang (j. 1987) txinar biolin-jotzailearekin, eta 2022an amaitu. 2023an, Bernako eta Bieleko Orkestra Sinfonikoan akademista izan zen, Tianwa Yangekin hobetzen jarraitzen zuen bitartean. Pedagogia Masterra egiten jarraitu zuen Bernako Hochschule der Künste eskolan.

2024an Hartza bikotea bi musikarik osatutako: Francisco Fernandes pianoan eta Itsasne Alzola Garamendi biolinean. Elkarrekin, hainbat lekutan ibili dira musikarekiko grina transmitituz. Itsasnerentzat oso berezia izan zen bere jaioterrian, Amorebieta-Etxanon, jotzea. Ohore handia izan zen berarentzat bere musika komunitatearekin eta familiarekin partekatzea.

2025ean  Bragançako (Portugal) Francisco Morais Fernandes piano-jotzailea jaioterrira itzuliko da Itsasne Alzola Garamendi euskal biolin-jotzailea lagun duela, eta harekin Hartza Duoa osatu du 2023tik. Konplizitate artistiko indartsu batek elkartuta, bikoteak adierazkortasunak eta orekak markatutako interpretazioak eraikitzen ditu errepertorio erromantikoaren eta garaikidearen artean. 

 Emanaldiak 

 Juan Crisostomo Arriaga Kontserbatorioko orkestrako bakarlaria eta kontzertinoa izan da, eta besteak beste EIO, JOL, EGO, BIOS eta JONDE orkestretan parte hartu du, Giancarlo Guerreroren zuzendaritzapean Bilboko Orkestra Sinfonikoarekin (BOS) elkarlanean. 2017an, Kantometric 's Trio taldearekin kontzertua eskaini zuen Kutxa Fundazioaren ekitaldi batean, Donostian.
 2022an, Zornotzako Eleizetan Jaialdian aritu zen, Trio Alzolarekin.
 2023an, Vinhaiseko (Portugal) Pazko Kontzertuan, HARTZA Duorekin, Francisco Fernandesekin batera sortutako proiektuarekin.
 2021ean eta 2022an Bizkaiko Foru Aldundiaren beka jaso ondoren, Itsasnek artista nabarmenekin lan egin du, besteak beste, Krzysztof Urbakski, Kian Soltani, Giancarlo Guerrero, Corina Belcea, Patrick Jüdt, Enrico Onofri, Antonio  Menesses, Simone Lamsma, Eduardo Portal, Antoni Ros Marbà, Manuel Hernandez-Silva, Andoni Mercero, Pedro Halffter eta Pavel Vernikovekin.
 2024an irailaren 6an Bilboko El Carmen elizan. Kontzertu sinfonikoa. Wolfgang Amadeus Mozart + Antonín Dvorak. Itsasne Alzola Garamendi (bibolinjolea) + BOS. Zuzendaria: Jorge Yagüe. Haien lehenengo kontzertu Karitas Bizkaiaren alde 
 2024ko abuztuaren 9an Bermeoko Andra Maria elizan bertan biziztako Estefan Madruren omenaldian hartu zuen parte Bilboko Orkesta Sinfonikoarekin. 
 2024ko abuztuaren 13an Gorliz-eko Purisima Concepcion elizan Itsasnek bakarlari bezala jo zuen Jorge Yagüe-ren zuzendaritzapean Wolfgang Amadeus Mozart eta Antonin Dvorák-en programarekin
 2024ko irailaren 7an Getxoko Musikebarri-n, Bilboko Orkestra Sinfonikoarekin Itsasnek bakarlari bezala  jo zuen Jorge Yagüe-ren zuzendaritzapean Wolfgang Amadeus Mozart eta Antonin Dvorák-en programarekin. 
 2024ko irailaren 24an Zornotzako Boroako San Pedro elizan Francisco Fernández-ekin Itsasnek (Hartza Duoa) jo zuen bere sorterrian.
 2025eko azaroaren 15ean Portugal-eko Bragançako udal antzokian Francisco Fernández-ekin Itsasnek (Hartza Duoa) jo zuen Franciscoren sorterrian, Schumannen poesia introspektiboa, Beat Furrer-en Lied-en fragmentazio sentikorra —bikoteak harekin zuzenean lan egin zuen—, Manuel de Fallaren Espainiako melodia herrikoien berrasmatzea, eta Juan Manénen dotorezia erromantiko berantiarra.

 Sariak 
Itsasnek hainbat lehiaketa irabazi ditu, besteak beste:

 2012ko Euskadiko Gazte Musikalen IV. Lehiaketako lehen saria.
 2013ko Jugend Musiziert eskualdeko lehiaketa. 

 Erreferentziak 

 Kanpo estekak 

 2024ko abuztuaren 13ko kontzertua Gorliz-en 

Kategoria:Zornotzarrak
Kategoria:Biolin-jotzaileak
Kategoria:Emakume biolin-jotzaileak
Kategoria:Euskal Herriko biolin-jotzaileak